Hem passat 13 dies a la casa d’en José Luis. El lloc és fantàstic: hi ha tot el que cal per l’oci i l’esbarjo, un jardí mediterrani luxuriant amb hamaques i tot, una piscina de mides perfectes amb una dutxa increïble on et pots dutxar a la nit mirant les estrelles, i fins i tot una pista de tennis on t’ho pots passar bé jugant al vespre si la calor no apreta massa. Els amos de la casa deixen als hostes un gran espai de llibertat encara que llògicament hi hagi unes regles de convivència a respectar, la qual cosa fa que et sents realment a casa teva, puix que pots fer gairebé tot el que faries i com ho faries a casa teva. A més a més la tranquil·litat és total perquè el lloc es troba a la carretera de Cala Macarella on ja no poden passar els cotxes i doncs no se sent res, cap cotxe, només els ocells i el vent agitant lleugerament les branques dels pins. Un petit paradís. A la casa ja tot el que cal per cuinar i passar-s’ho bé, la decoració és bastant insòlita perquè hi ha objectes marítims antics per tot arreu. I és que en José Luis és un gran mariner i te un veler gairebé centenari amb el qual pots fer un passeig inoblidable per les cales del nord de l’illa. Els amos de la casa són realment genials, súper atents, súper divertits i et donen els millors consells del món per trobar les millors cales i com anar-hi, lluny de aqueixes plenes de gent que tothom coneix. Tot això fa que un sojorn en aquesta casa és una veritable delícia.